आज चूंकि अधिकांश लोग भौतिकतावाद में विश्वास करने लगे हैं भोग ही अब उनके जीवन का अंतिम लक्ष्य बनता जा रहा है। मनुष्य शरीर अब उनके लिए रहस्यमय नहीं रह गया है क्योंकि अनेक प्रकार की चिकित्सकीय खोजों ने उससे सम्बंधित कई समस्याओं के हल खोज लिए हैं और उसकी यांत्रिक जटिलता को भी बोधगम्य बना दिया है। मनुष्य जीवन की कल्पना आज लोग ऊंचाई हासिल करने के किसी दुर्लभ अवसर के बजाय केवल सुख-भोग के अवसर के रूप में करते हैं।